CELEX: 62014TN0074
Language: hu
Date: 2014-01-31 00:00:00
Title: T-74/14. sz. ügy: 2014. január 31-én benyújtott kereset – Franciaország kontra Bizottság

5.5.2014   
            
            
               HU
            
            
               Az Európai Unió Hivatalos Lapja
            
            
               C 135/44
            
         2014. január 31-én benyújtott kereset – Franciaország kontra Bizottság
   (T-74/14. sz. ügy)
   2014/C 135/56
   Az eljárás nyelve: francia
   
      Felek
   
   
      Felperes: Franciaország (képviselők: E. Belliard, G. de Bergues, D. Colas és J. Bousin meghatalmazott)
   
      Alperes: az Európai Bizottság
   
      Kérelmek
   
   A felperes azt kéri, hogy a Törvényszék:
   
               —
            
            
               teljes egészében semmisítse meg a Francia Köztársaság által a Société Nationale Corse Méditerranée és a Compagnie Méridionale de Navigation javára végrehajtott SA.16237 állami támogatással kapcsolatos 2013. november 20-i C(2013) végleges bizottsági határozatot;
            
         
               —
            
            
               a Bizottságot kötelezze a költségek viselésére.
            
         
      Jogalapok és fontosabb érvek
   
   Keresetével a felperes a 2013. november 20-i C(2013) végleges bizottsági határozat megsemmisítését kéri, amelyben a Bizottság azt állapította meg egyrészt, hogy a francia hatóságok által 2002. február 18-án bejelentett, a Société Nationale Corse Méditerranée (a továbbiakban: SNCM) javára nyújtott 15,81 millió eurós szerkezetátalakítási támogatás fennmaradó része, másrészt a francia hatóságok által a Société nationale maritime Corse Méditerranée (a továbbiakban: SNCM) javára 2006-ban végrehajtott három intézkedés, vagyis az SNCM 75%-ának a 158 millió euró negatív árért való eladása, a Compagnie générale maritime et financière (a továbbiakban: CGMF) javára jegyzett 8,75 millió eurós tőkeemelés, valamint a 38,5 millió eurós folyószámla-előleg a belső piaccal összeegyeztethetetlen jogellenes állami támogatásnak minősül. A Bizottság ennélfogva elrendelte a visszatéríttetésüket.
   Keresete alátámasztására a felperes négy jogalapra hivatkozik.
   
               1.
            
            
               Az első, a felperes védelemhez való jogának megsértésére vonatkozó jogalap, mivel a Bizottság elutasította a hivatalos vizsgálati eljárás újbóli megindítását a Törvényszék T-565/08. sz., Corsica Ferries France kontra Bizottság ügyben hozott ítéletének 2012. szeptember 11-i meghozatalát követően.
            
         
               2.
            
            
               A második, másodlagosan arra az esetre felhozott jogalap, ha a Törvényszék úgy ítélné meg, hogy a Bizottság helyesen határozott úgy, hogy a 2012. szeptember 11-i ítélet meghozatalát követően nem indítja újra a hivatalos vizsgálati eljárást, amely jogalap az állami támogatás EUMSZ 107. cikk (1) bekezdésének értelmében vett fogalmának azáltal történő megsértésére vonatkozik, hogy a Bizottság úgy ítélte meg, hogy a 2006. évi intézkedések e rendelkezés értelmében állami támogatásnak minősülnek. E jogalap három részből áll. A felperes úgy véli, hogy a Bizottság megsértette az EUMSZ 107. cikk (1) bekezdését azzal, hogy:
               
                           —
                        
                        
                           úgy ítélte meg, hogy az SNCM 75%-ának a 158 millió euró negatív árért való eladása állami támogatásnak minősül, és hogy a magánbefektetői teszt a jelen ügyben nem teljesült;
                        
                     
                           —
                        
                        
                           úgy ítélte meg, hogy a 8,75 millió eurós pénzbeli hozzájárulás állami támogatásnak minősül;
                        
                     
                           —
                        
                        
                           úgy ítélte meg, hogy az SNCM alkalmazottai javára nyújtott 38,5 millió eurós folyószámla-előleg e rendelkezés értelmében állami támogatásnak minősül.
                        
                     
         
               3.
            
            
               A harmadik, másodlagosan arra az esetre felhozott jogalap, ha a Törvényszék úgy ítélné meg, hogy a Bizottság helyesen határozott úgy, hogy a 2012. szeptember 11-i ítélet meghozatalát követően nem indítja újra a hivatalos vizsgálati eljárást, amely az állami támogatás EUMSZ 107. cikk (3) bekezdése c) pontjának azáltal történő megsértésére vonatkozik, hogy a Bizottság úgy ítélte meg, hogy 2002-ben bejelentett 15,81 millió eurós szerkezetátalakítási támogatásként nyújtott pénzbeli hozzájárulást a belső piaccal összeegyeztethetetlen állami támogatásnak kell minősíteni.
            
         
               4.
            
            
               A negyedik jogalap az indokolás hiányára hivatkozik.